De '''græske kolonier''' i [[antikken]] blev anlagt i løbet af 1. årtusind f.v.t., hvor en lang række af de [[græsk]]e [[bystat]]er grundlagde nye bosættelser i hele [[Middelhavet|middelhavsområdet]] og ved Sortehavet. I begyndelse af det 1. årtusind f.v.t. havde græsktalende folkeslag bosat sig på øerne i [[Ægæerhavet]] og [[Lilleasien]]s kyst, men i 8. og 7. årh. f.v.t. begyndte de at anlægge [[koloni]]er længere borte, først og fremmest i [[Syditalien]], [[Nordafrika]], sydlige [[Gallien]], [[Spanien]] og ved [[Sortehavet]]. Med sig bragte grækerne deres sprog, religiøse og politiske traditioner, hvilket først og fremmest betød ''[[polis]]-''institutionen. De græske kolonier fik stor kulturel indflydelse i de områder hvor de blev anlagt, da de var medvirkende til spredningen af den [[Hellenismen|græsk-hellenistiske]] kultur til hele middelhavsområdet.
Historie Videnskab Humaniora